מפרט אחיד לפריט 5.1 ב'

**אשפה ופסולת, למעט פסולת חומרים מסוכנים**: איסופה, הובלתה

**תוכן עניינים**

**פרק 1 - הגדרות כלליות...........................................................................................3**

**פרק 2 - תנאים רוחביים..........................................................................................4**

**פרק 3 - המשרד להגנת הסביבה...............................................................................6**

**פרק 1 - הגדרות כלליות**

* 1. **בעל מקצוע מוסמך**
     1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:

1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**
      1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
   2. **גורם מוסמך ארצי**
      1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
   1. **הוראות לצד המפרט האחיד**
      1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
   2. **החוק**
      1. חוק רישוי עסקים, התשכ"ח-1968.
   3. **התקנות**
      1. תקנות רישוי עסקים (הוראות כלליות), התשס"א-2000.
   4. **מפרט, מפרט אחיד**
      1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
   5. **נותן אישור**
      1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
   6. **צו רישוי עסקים**
      1. צו רישוי עסקים (עסקים טעוני רישוי), התשע"ג-2013.
   7. **רישיון**
      1. רישיון עסק, היתר זמני או היתר מזורז.
   8. **רשות הרישוי**
      1. בתחום רשות מקומית - ראש הרשות המקומית או מי שהוא הסמיכו לכך.
      2. מחוץ לתחומה של רשות מקומית - מי ששר הפנים הסמיכו לכך.
   9. **שינוי בעלות**
      1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. לעסק שפעילותו דורשת היתר לשימוש חורג, לפי חוק התכנון והבנייה, התשכ"ה-1965, לא יינתן רישיון לתקופה ארוכה מתוקפו של ההיתר.
  6. רישיון יוצג בעסק במקום נראה לעין.
  7. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  8. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
  9. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  10. **ביטול רישיון או פקיעתו**
      1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
      2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
      3. היתר זמני יפקע בנסיבות האמורות בסעיף 2.10.2.
      4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
      5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  11. **הוראות במפרט האחיד**
      1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  12. **תחילה**
      1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - המשרד להגנת הסביבה**

* 1. **הגדרות**

בפרק זה -

* + 1. **אתר לטיפול בפסולת** - מקום המשמש לטיפול בפסולת, הדשנה (קומפוסטציה), טיפול תרמי, השבתה או עיבודה בטכנולוגיה אחרת והמאושר על פי כל דין.
    2. **אתר הטמנה, אתר סילוק פסולת** - מקום המשמש לפינוי ולסילוק פסולת, באמצעות הטמנתה וכיסויה באופן מבוקר בחומר כיסוי, והמאושר על פי כל דין.
    3. **כלי אצירה** - כלי קיבול מכל חומר שהוא, בין אם מותקן על משאית ובין אם נייח, המשמש לאצירת פסולת לכל פרק זמן שהוא.
    4. **מתקן קדם טיפול** - מתקן על מרכיביו השונים, לרבות כל אמצעי או תהליך טיפול, שבו מטופלים שפכים ותשטיפים לפני סילוקם למערכת הביוב לשם הורדת ריכוז המזהמים בשפכים.
    5. **פסולת או פסולת מוצקה** - פסולת על כל סוגיה (כגון: חומרים אורגניים ואנאורגניים) למעט פסולת מסוכנת, פסולת רדיואקטיבית, פסולת רפואית מסוכנת או מדבקת, ופסולת תעשייתית העלולה לשחרר חומרים מסוכנים.
    6. **פסולת מעורבת** - פסולת מוצקה מכל מקור שהוא, לרבות ממשק בית, מבית עסק, מתעשייה או מחקלאות, המכילה מרכיבים פריקים ביולוגית ושאינם פריקים ביולוגית מעורבים, כגון שאריות מזון, אריזות פלסטיק או גזם, ואשר אינה מכילה חומר מסוכן.
    7. **פסולת בניין** - חומרים ושיירי חומרים המשמשים לבנייה או משתמשים בהם בקשר לעבודות בנייה ו/או תשתית, לרבות ערמות אדמה וחלקי הריסות של מבנים.
    8. **פסולת יבשה** - פסולת מוצקה, מכל מקור שהוא, שאינה מכילה מרכיבים אורגניים רקבוביים, כגון גרוטאות, צמיגים או עץ מעובד, ואשר אינה מכילה פסולת מסוכנת.
    9. **תחנת מעבר** - תחנת מעבר לפסולת שהיא מתקן נייח וקבוע מורשה על פי כל דין, שבו נעשים אחד מאלה:

1. העברה של פסולת במהלך פינויה וסילוקה מכלי קיבול אחד לרבות רכב להובלת פסולת לכלי קיבול אחר.
2. מיון של פסולת לרכיביה לצרכי מחזור או שימוש חוזר.
   * 1. **תשטיפים** - נוזלים, לרבות נגר עילי, שבאו במגע עם פסולת או שנבעו מפסולת.
   1. **כללי**
      1. היה וקיימים בעסק עיסוקים נוספים החייבים ברישוי לפי צו רישוי עסקים (עסקים טעוני רישוי), כגון: מוסך, תחנת תדלוק, שטיפת רכבים, מסגריה וכדומה, יחולו עליהם התנאים הספציפיים לעסקים מסוגם, והאמור בתנאים אלה לא יגרע מהם. בכל מקרה של סתירה, התנאים הספציפיים - גוברים.
      2. בעל העסק יגיש לרשות הרישוי מסמך המפרט את הנושאים הבאים:
3. סוגי הפסולת.
4. יעדי פינוי הפסולת (אתר הטמנה, תחנת מעבר, מתקן טיפול).
5. מקום אחסון כלי אצירה ריקים.
6. מיקום ואופן ביצוע פעולות תחזוקה, ניקוי ושטיפה של כלי האצירה.
7. פירוט מקום ביצוע תחזוקה ותדלוק כלי רכב.
   * 1. בעל העסק ינקוט בכל האמצעים למניעת מפגעים סביבתיים:
8. פיזור או התעופפות פסולת אל מחוץ לכלי האצירה, לרבות במהלך הנסיעה.
9. דליפה של תשטיפים מכלי האצירה.
10. הפצת ריח מכלי האצירה.
11. התפתחות מטרדי מזיקים.
12. רעש בלתי סביר מפעילות העסק.
13. מטרדי אבק.
    1. **כלי אצירת פסולת**
       1. בעל העסק יאחסן כלי אצירה - ריקים או מלאים - במקום המאושר לפי כל דין, ובאופן שלא יגרום למפגע חזותי וריח, או למפגע סביבתי אחר.
       2. בעל העסק יבדוק ויתחזק כלי אצירה שברשותו למניעת מפגעי ריח, מטרדי אבק, זרימה ודליפה של תשטיפים כתוצאה מהובלה, העמסה ופריקת הפסולת.
       3. בעל העסק יסמן כלי אצירה וכלי רכב להובלת פסולת במקום בולט וקריא בפרטים הבאים: שם העסק, מספרי טלפון זמינים של בית העסק, מספר כלי האצירה, וסוג הפסולת שניתן להוביל בה. הסימון יהיה בגודל אות של לא פחות מ-10 ס"מ (סנטימטרים).
    2. **שטיפת כלי אצירה** 
       1. בעל העסק יבצע שטיפה וחיטוי של כלי האצירה לפסולת, למעט כלי אצירה לפסולת יבשה, בכל הורקה בתחנת מעבר או באתר סילוק פסולת, למניעת הצטברות תשטיפים ושאריות פסולת.
       2. פעולות שטיפה וחיטוי כלי האצירה יבוצעו על פי אחת האפשרויות הבאות:
14. בעמדת שטיפה אטומה לחלחול בעלת שוליים מוגבהים, המנוקזת למתקן קדם טיפול.
15. במתקן המוצב על גבי הרכב הכולל מערכת איסוף תשטיפים, באופן שימנע דליפתם או זרימתם אל מחוץ לרכב. התשטיפים ייאגרו במיכל איסוף, ויפונו לטיפול במתקן קדם לטיפול בשפכים המורשה על פי כל דין.
    1. **הובלת פסולת** 
       1. בעל העסק יוודא איסוף של פסולת שהצטברה ברדיוס של 2 מטרים מסביב לכלי האצירה.
       2. העברת פסולת מכלי אצירה לרכב להובלת פסולת תיעשה ללא יצירת מפגעים סביבתיים, ובכפוף לכל דין.
       3. הובלת כל סוגי הפסולת תיעשה בכלי אצירה סגורים, או במכולות המכוסות יריעה למניעת מפגעי ריח, אבק והתעופפות פסולת. בהתאם לאמור לעיל, מכולות או כלי אצירה להובלת פסולת מעורבת יכוסו ביריעה אטומה.
       4. הובלת פסולת תיעשה אך ורק לאחד היעדים הבאים:
16. אתר סילוק פסולת מורשה על פי כל דין בהתאם לסוג הפסולת.
17. אתר לטיפול בפסולת מורשה על פי כל דין בהתאם לסוג הפסולת.
18. תחנת מעבר מורשה על פי כל דין בהתאם לסוג הפסולת.
    * 1. הובלת הפסולת מנקודת האיסוף האחרונה או מתחנת מעבר אל היעדים המותרים לפי סעיף 3.5.4, תיעשה ישירות ובכלי אצירה, ובאופן שימנע מטרדים לסביבה.
      2. בעל העסק ישמור העתקים של תעודות משלוח הפסולת על שם העסק אשר יוכנו על פי נספח מספר 1 לתנאים אלו, הכוללת את מקור הפסולת, שם יעד הפינוי המורשה, כמות הפסולת המפונה, שעה ותאריך יציאה מאתר המקור. העתקים יישמרו בעסק למשך שנתיים, ויוצגו בפני נותן האישור לפי דרישה.
      3. בעל העסק ישמור העתקים של אישורי הטמנת הפסולת ו/או כניסה לאתר טיפול בפסולת על שם העסק, ביעד הפינוי. האישורים יכללו מידע על כמות הפסולת להטמנה, ותאריך ושעת הכניסה. העתקים יישמרו בעסק למשך שנתיים, ויוצגו בפני נותן האישור לפי דרישתו.
      4. בעל העסק ישמור העתקים של תעודות המשלוח ואישורי ההטמנה / כניסה לאתר טיפול פסולת, על שם העסק, הרלוונטיים לאותו יום עבודה ברכב המוביל את הפסולת, ויוצגו בפני נותן האישור לפי דרישה
    1. **נספחים**

**נספח מספר 1  
  
תעודת משלוח להובלת פסולת**

1. **פרטי העסק**

שם העסק:

שם בעל העסק:

כתובת העסק:

טלפון:

2**. פרטי המשלוח**

שם הנהג:

מס' תעודת הזהות של הנהג:

מקור הפסולת:

יעד פינוי הפסולת:

כמות הפסולת (על-פי משקלה): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

סוג הפסולת:

תאריך ההובלה:

שעת היציאה ליעד הפינוי:

מס' הרכב:

(גורר) (נגרר)

שם הלקוח וחתימתו:

שם הנהג וחתימתו: